

VLADA REPUBLIKE HRVATSKE

Zagreb, 3. rujna 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o osnivanju Međuresornog povjerenstva za nabavu višenamjenskoga borbenog aviona |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P r i j e d l o g

**VLADA REPUBLIKE HRVATSKE**

Na temelju članka 24. stavaka 1. i 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18),Vlada Republike Hrvatske je na sjednici održanoj \_\_\_\_\_\_\_\_\_ donijela

**O D L U K U**

**o izmjeni Odluke o osnivanju Međuresornog povjerenstva**

**za nabavu višenamjenskoga borbenog aviona**

**I.**

U Odluci o osnivanju Međuresornog povjerenstva za nabavu višenamjenskoga borbenog aviona, od 4. srpnja 2019., klase: 022-03/19-04/265, urbroja: 50301-29/24-19-2, u točki II. stavak 1. mijenja se i glasi:

„Za provedbu radnji iz točke I. ove Odluke osniva se Međuresorno povjerenstvo za nabavu višenamjenskoga borbenog aviona (u daljnjem tekstu: Međuresorno povjerenstvo) kojeg čine:

* mr. sc.Zvonimir Frka-Petešić, predstojnik Ureda predsjednika Vlade Republike Hrvatske, supredsjedatelj Međuresornog povjerenstva
* admiral Robert Hranj, načelnik Glavnog stožera Oružanih snaga Republike Hrvatske, supredsjedatelj Međuresornog povjerenstva
* Anđelko Stričak, potpredsjednik Odbora za obranu Hrvatskoga sabora, član
* mr. sc. Daniel Markić, ravnatelj Sigurnosno-obavještajne agencije, član
* Maja Čavlović, predstojnica Ureda Vijeća za nacionalnu sigurnost, članica
* general-bojnik dr. sc. Ivica Kinder, ravnatelj Vojne sigurnosno-obavještajne agencije, član
* dr. sc. Robert Kopal, posebni savjetnik predsjednika Vlade Republike Hrvatske, član
* Ivona Ferenčić, glavna tajnica Vlade Republike Hrvatske, članica
* Ante Matijević, glavni državni rizničar, Ministarstvo financija, član
* dr. sc. Petar Mihatov, ovlašten za obavljanje poslova ravnatelja Uprave za političke poslove, Ministarstvo vanjskih i europskih poslova, član
* Petar Barać, glavni tajnik Ministarstva obrane, član
* Zvonimir Novak, Ministarstvo gospodarstva i održivog razvoja, član
* brigadni general Michael Križanec, zapovjednik Hrvatskoga ratnog zrakoplovstva, član
* brigadir Davor Tretinjak, Ministarstvo obrane, član
* brigadir Željko Ninić, zapovjednik 93. krila Hrvatskoga ratnog zrakoplovstva, član.

**II.**

Zadužuje se Ministarstvo obrane da o donošenju ove Odluke izvijesti članove Meduresornog povjerenstva iz točke I. ove Odluke.

**III.**

Ova Odluka stupa na snagu danom donošenja.

**PREDSJEDNIK**

**mr. sc. Andrej Plenković**

**OBRAZLOŽENJE**

Ovom Odlukomzbog određenih kadrovskih promjena predlaže se ažuriranje članova Međuresornoga povjerenstva za nabavu višenamjenskoga borbenog aviona.